**ELŐTERJESZTÉS**

**Hévíz Város Önkormányzat Képviselő-testülete**

**2021. december 21-ei nyilvános ülésére**

**Tárgy:** Moziüzemeltetési feladat-ellátás átadása és a Gróf I. Festetics György Művelődési Központ a Hévízi Polgármesteri Hivatal munkamegosztási megállapodás-módosítása.

**Az előterjesztő:** Papp Gábor polgármester

**Készítette:** Czurda Gábor ügyvezető HÉVÜZ Hévíz Kft.

Szabados Rudolf mb. igazgató-helyettes

Gönye József, mb, igazgató

Szintén László közgazdasági osztályvezető

Boros Lajosné számviteli ügyintéző

Dr. Keserű Klaudia jogász

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzat Képviselő-testület 200/2021. (XI. 25.) határozata alapján Hévíz Város Önkormányzat a Gróf I. Festetics György Művelődési Központ, Városi Könyvtár és Muzeális Gyűjteményből (Művelődési Intézmény) az egyéb szabadidő szolgáltatás (mozi), továbbá a rendezvénytechnikai feladatokat a HÉVÜZ Hévíz Városüzemeltető Kft-hez (HÉVÜZ) rendelte 2022. január 1-től.

A 2021. december 2-án megtartott egyeztetésen a Hévízi Polgármesteri Hivatal, a Művelődési Intézmény és a HÉVÜZ képviselővel az átadás-átvétel technikai kérdéseiről, illetve annak időbeli ütemezéséről esett szó.

A munkavállalók áthelyezéséről a kiértesítések megtörténtek. A kulturális ágazatot érintő bérfejlesztésről szóló 682/2021 (XII.6.) kormányrendeletben foglaltak alapján a kulturális közfeladatot ellátó intézményben foglalkoztatottakat 2022. január 01-től 20 %-os béremelés illeti meg, melyre állami támogatás a Művelődési Intézménynél maradó dolgozókra igényelhető. A HÉVÜZ Kft ügyvezetője részére kötelezettségvállalásra való feljogosítás szükséges, hogy az átkerülő dolgozóknak is biztosítani tudja a megemelt béreket.

A feladat ellátás változása több szerződést is érint, amelyek felülvizsgálata és módosítása, illetve megszüntetése folyamatosan történik. A Feladat-ellátási szerződés *1. mellékletként* csatolva.

Fontos még a kapcsolódó ingatlan, tárgyi eszközök, és készletek átadás-átvétel részletei.

A nemzeti vagyonról szóló 2011. évi CXCVI. törvény 5. § (5) b) bekezdése alapján a helyi önkormányzat korlátozottan forgalomképes törzsvagyonát képezi a helyi önkormányzat tulajdonában álló, a helyi önkormányzat képviselő-testülete és szervei, továbbá a helyi önkormányzat által fenntartott, közfeladatot ellátó intézmény, költségvetési szerv elhelyezését, valamint azok feladatának ellátását szolgáló épület, épületrész. A Fontana Filmszínház épülete (Hévíz, Rákóczi utca 9.; 971/A hrsz) tehát önkormányzati tulajdon, melyet a feladat ellátás céljára bérleti szerződésben foglaltak szerint ad át a HÉVÜZ Kft használatába, 2*. mellékletként* csatolva.

Az előterjesztés *3. számú mellékletét* képezi a Művelődési Intézmény tulajdonában lévő eszközök listája, melyből ingyenes használatba kerülnek átadásra a mozi (sárgával jelölt) és a rendezvénytechnikai feladatok eszközei (pirossal jelölt) a HÉVÜZ Kft-nek az átvett feladatok ellátása céljából.

A mozi üzemeltetést 30 nappal a megkezdés előtt be kell jelenteni a Nemzeti Média és Hírközlési Hatósághoz, emiatt, és az átadás-átvételi procedúra, illetve a szerződések újra kötése miatt is célszerű 2022. január 31-ig mozi leállással, „technikai szünettel” számolni. A bejelentés megtörtént.

A moziüzemeltetés a filmalkotások közönség előtti, moziban történő bemutatására irányuló üzletszerű tevékenység. Üzletszerűség esetén nem szükséges képviselő-testületi döntés a technikai szünet elrendeléséhez.

A két üzletszerű tevékenység ellátása az eddigieken jelentős gazdasági munkaszervezeti teendőket igényelt, ezen tevékenységek azonban nehezen voltak integrálhatók a gazdasági szervezeti feladatokat ellátó GAMESZ-be, illetve 2022.július 1-től a Hévízi Polgármesteri Hivatal-ba. Ezért adminisztrációs-gazdasági feladatokat továbbra is elvégzett az intézmény, ennek felügyelet azonban nehezen volt biztosítható.

A Képviselő-testület fenti döntésével ez az akadály is elhárult, ezért szükséges felülvizsgálni a Művelődési Intézmény és a Polgármesteri Hivatal egymás között 2021. július 1-én létrejött munkamegosztási megállapodást.

2011. évi CXCV. törvény - az államháztartásról 10.§ (4a) bekezdése alapán a Művelődési Intézmény önálló gazdasági apparátussal nem rendelkezhet, ezt a feladatot önállóan csak akkor láthatná el, ha legalább 100 fős átalagos statisztikai létszámmal rendelkezne az intézmény.

A gazdasági szervezettel nem rendelkező költségvetési szervek esetében a költségvetési gazdálkodással összefüggő felelősség osztottan jelenik meg a költségvetési szerv és a számára gazdálkodási feladatokat ellátó másik költségvetési szerv gazdasági vezetője között. Ennek rendjét az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 9. § (5) bekezdése szerinti munkamegosztási megállapodásban kell a költségvetési szerveknek egymás között rendezniük.

A 2021. június 17-én aláírt, és 2021. július 1-től hatályos háromoldalú megállapodás I.3. pontja módosul:

1. „Az intézménynek gazdasági szervezete nincs, ezért a hivatkozott jogszabályokban előírt gazdálkodási feladatokat a *HIVATAL* köteles ellátni. A gazdasági szervezet munkáját az intézmény pénzügyi ügyintézője segíti.”

helyébe a:

1. „Az intézménynek gazdasági szervezete nincs, ezért a hivatkozott jogszabályokban előírt gazdálkodási feladatokat a *HIVATAL* köteles ellátni. A gazdasági szervezet munkáját az intézmény kijelölt házipénztárosa segíti.”

lép. A *4. számú mellékletben* a megállapodás módosítását csatoljuk.

Mivel a gazdasági és igazgatási ügyintéző munkaköre nem kötődik a moziüzemeltetés feladat-ellátáshoz így ő Mt. szabályai szerint nem adható át a HÉVÜZ Hévíz Városüzemeltető Kft-hez, marad a Festetics György Művelődési Központban a munkaköre később kerül felülvizsgálatra.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

**Tisztelt Képviselő-testület!**

Kérem az előterjesztés megvitatását, a határozati javaslatok (1-3.) elfogadását. A döntés egyszerű szótöbbséget igényel.

Előterjesztés mellékletei:

1. Feladata-ellátási szerződés Moziüzemeltetés és rendezvénytechnikai szolgáltatás tárgyában
2. Bérleti szerződés - Fontana Filmszínház (8380 Hévíz, Rákóczi u. 9)
3. Eszközlista
4. Munkamegosztási megállapodás

**2.**

1. **Határozati javaslat**

1. Hévíz Város Önkormányzat Képviselő-testülete a Moziüzemeltetés és rendezvénytechnikai feladatok ellátására feladat-ellátási szerződést köt 2022. január 1-ei hatállyal a 100%-ban tulajdonát képező HÉVÜZ Hévíz Városüzemeltetési Korlátolt Felelősségű Társasággal (Cg. 20-09-077393, 8380 Hévíz, Kossuth Lajos utca 5. A.2., adószám: 289997171).

2. A Képviselő-testület 2021. január 1-jei hatályba lépéssel jóváhagyja a

a) feladat-ellátási megállapodást,

b) Fontana Filmszínház épületének (Hévíz, Rákóczi utca 9.; 971/A hrsz) bérleti szerződéssel a HÉVÜZ Kft rendelkezésére bocsátását,

c) Gróf I. Festetics György Művelődési Központ, Városi Könyvtár és Muzeális Gyűjtemény Művelődési Intézménynél lévő eszközök (moziüzemeltetés és rendezvénytechnikai feladatok) 3. melléklete szerinti használatba adását a HÉVÜZ Kft részére.

Felelős: Papp Gábor polgármester

Szabados Rudolf mb igazgató- helyettes

Czurda Gábor ügyvezető HÉVÜZ Kft

Határidő: 2021. december 31.

1. **Határozati javaslat**

1. Hévíz Város Önkormányzat Képviselő-testülete feljogosítja Czurda Gábor ügyvezetőt a Gróf I. Festetics György Művelődési Központ, Városi Könyvtár és Muzeális Gyűjtemény intézménytől a HÉVÜZ Kft-hez átkerülő dolgozók részére is a kulturális ágazatot érintő bérfejlesztésről szóló 682/2021 (XII.6.) kormányrendeletben foglalt, 2022. január 01-től esedékes 20 %-os béremelés biztosítása érdekében történő kötelezettségvállalásra.

Felelős: Papp Gábor polgármester

Czurda Gábor ügyvezető HÉVÜZ Kft

Határidő: 2022. január 1.

1. **Határozati javaslat**

1. Hévíz Város Önkormányzat Képviselő-testülete jóváhagyja a 4. számú melléklet szerinti munkamegosztási megállapodás módosítását 2022. január 1-ei hatállyal a Hévízi Polgármesteri Hivatal és a Gróf I. Festetics György Művelődési Központ, Városi Könyvtár és Muzeális Gyűjtemény és a Hévíz Város Önkormányzat Gazdasági Műszaki Ellátó Szervezete között.

Felelős: dr. Tüske Róbert, jegyző

Szabados Rudolf mb igazgató- helyettes

Gönye József, mb. igazgató

Határidő: 2021. december 31.

**4. Határozati javaslat**

Hévíz Város Önkormányzat Képviselő-testülete a 200/2021. (XI.25.) határozatának 3. pontjában elrendelt intézkedést módosítja és az 1 fő gazdasági és igazgatási ügyintéző átadására 2022. január 1-ei hatállyal nem kerül sor a HÉVÜZ Hévíz Városüzemeltető Kft-hez.

Felelős: Szabados Rudolf mb. igazgató-helyettes

Czurda Gábor ügyvezető HÉVÜZ Kft

Határidő: azonnal

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | közgazdasági osztályvezető / pénzügyi ellenőrzés |  |  |
| dr. Tüske Róbert | jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | ügyvezető igazgató |  |  |
| Szabados Rudolf | mb. igazgató-helyettes |  |  |